ai4bharat/Pralekha huggingface dataset:
وزارتِ تعلیم
وارانسی میں اکھل بھارتیہ شکشا سماگم
اعلیٰ تعلیم کے میدان میں قومی تعلیمی پالیسی 2020  کے نفاذ سے متعلق کاشی  میں 7 سے 9 جولائی 2022 تک تین روزہ اکھل بھارتیہ شکشا سماگم کا انعقاد کیا گیا، جس کا مقصد نفاذ کےاین ای پی 2020 لیے مختلف طریقوں کی نشاندہی کرنا، روڈ میپ اور نفاذ کی حکمت عملی کو مؤثر طریقے سے بیان کرنا، انٹر ڈسپلنری بات چیت کے ذریعے علم کے تبادلے کو فروغ دینا؛ تعلیمی اداروں کو درپیش چیلنجز پر تبادلہ خیال کرنا وغیرہ تھا۔ اس سماگم میں مرکزی/ریاست/ڈیمڈ/پرائیویٹ یونیورسٹیوں کے وائس چانسلرز، اعلیٰ تعلیمی اداروں کے ڈائریکٹرز/سربراہوں، کالجوں کے پرنسپل/فیکلٹیز، ماہرین تعلیم، پالیسی سازوں وغیرہ نے شرکت کی۔ سماگم کا افتتاح وزیر اعظم نے کیا تھا۔
سماگم میں اہم شعبوں /موضوعات پر 9اجلاس ہوئے ، جن کے نام ہیں  ملٹی ڈسپلنری اور جامع تعلیم؛  تحقیق، جدت طرازی اور انترپرینیورشپ؛  معیاری تعلیم کے لیے اساتذہ کی گورننس اور صلاحیت سازی ؛  معیار، درجہ بندی اور ایکریڈیشن؛  ڈیجیٹل امپاورمنٹ اور آن لائن تعلیم؛  مساوی اور جامع تعلیم؛  ہندوستانی زبانوں اور ہندوستانی علمی نظام کا فروغ؛  ہنرمندی کی ترقی اور روزگار کی قابلیت  تعلیم کو بین الاقوامی بنانا۔ ان کے علاوہ، کامیابی کی کہانیوں اوراین ای پی 2020 کے نفاذ کے بہترین طریقوں کو شیئر کرنے سے متعلق دو خصوصی اجلاس بھی منعقد ہوئے۔
سماگم کے نتائج میں این ای پی 2020 کے موثر، ہموارطریقے سے اور بروقت نفاذ کی غرض سے فریقوں کے لیے اکٹھے ہونے کی گنجائش پیدا کرنا، مختلف اعلیٰ تعلیمی اداروں کے درمیان مضبوط روابط قائم کرنا،این ای پی 2020 کو نافذ کرنے کے لیے سماگم میں زیر بحث نئی اور اختراعی حکمت عملی کو بروئے کار لانا اور ہندوستان کے اعلی تعلیمی اداروں کےلیے منفرد مواقع فراہم کرنا شامل ہیں تاکہ وہ سیکھ سکیں ،امکانات تلاش کرسکیں اور اعلی تعلیم میں مستقبل کے رجحانات پر عمل درآمد کرسکیں ۔
یہ معلومات وزیر مملکت برائے تعلیم ڈاکٹر سبھاش سرکار نے آج راجیہ سبھا میں ایک تحریری جواب فراہم کیں ۔
وزیراعظم کا دفتر
وزیر اعظم 16 جنوری کو اسٹارٹ اپس سے بات چیت کریں گے اور ’پرارمبھ: اسٹارٹ اپ بھارت بین الاقوامی چوٹی میٹنگ‘سے خطاب کریں گے
نئیدہلی،14جنوری،2021، وزیر اعظم جناب نریندر مودی 16 جنوری 2021 کو شام پانچ بجے ویڈیو کانفرنسنگ کے ذریعے اسٹارٹ اپس سے بات چیت کریں گے اور ’پرارمبھ: اسٹارٹ اپ بھارت بین الاقوامی چوٹی میٹنگ‘ سے خطاب کریں گے۔
اس چوٹی میٹنگ کا انعقاد کامرس اور صنعت کی وزارت سے وابستہ صنعتی اور داخلی تجارت کے فروغ کے محکمے کی طرف سے 15-16جنوری 2021 کو کیا جارہا ہے۔ یہ دو روزہ چوٹی میٹنگ اس اعلان کی پیروی میں کی جارہی ہے جو وزیر اعظم نے اگست 2018 میں کاٹھمنڈو میں منعقدہ چوتھی بمسٹیک چوٹی میٹنگ میں کیا تھا۔ اس میٹنگ میں بھارت نے بمسٹیک اسٹارٹ اپس اجتماع کی میزبانی کرنے کا وعدہ کیا تھا۔
یہ چوٹی میٹنگ اسٹارٹ اپ انڈیا اقدام کے پانچ سال مکمل ہونے کے موقع پر منعقد کی جارہی ہے جس کی شروعات وزیر اعظم نے 16 جنوری 2016 کی تھی۔ 25 سے زیادہ ملکوں اور 200 سے زیادہ عالمی مقررین کی شرکت سے یہ چوٹی میٹنگ اسٹارٹ اپ انڈیا کی شروعات کے بعد سے بھارت سرکار کی طرف سے منعقدہ سب سے بڑی اسٹارٹ اپ کانفرنس ہوگی۔ اس میں 24 اجلاس ہوں گے جس میں توجہ ہمہ قومی تعاون اور ساری دنیا کے ملکوں کے ساتھ رابطہ قائم کرنے پر کی جائے گی تاکہ اسٹارٹ اپ ایکو سسٹم کو اجتماعی طور پر ترقی دی جاسکے اور مستحکم بنایا جاسکے۔
وزیراعظم کا دفتر
ماں کاماکھیا کوریڈور ایک تاریخی اقدام ہوگا: وزیر اعظم
وزیر اعظم جناب نریندر مودی نے امید ظاہر کی کہ کاشی وشوناتھ دھام اور شری مہا کال مہا لوک کوریڈور کی طرح ماں کامکھیا کوریڈور بھی ایک تاریخی پہل ہوگی۔
ایک ٹویٹ میں، آسام کے وزیر اعلیٰ، جناب ہیمنتا بسوا سرما نے اس بات کی ایک جھلک کا اشتراک کیا ہے کہ مستقبل قریب میں تجدید شدہ ماں کاماکھیا کوریڈور کیسا نظر آئے گا۔
آسام کے وزیر اعلیٰ کے ٹویٹ کا جواب دیتے ہوئے، وزیر اعظم نے ٹویٹ کیا؛
"مجھے یقین ہے کہ ماں کاماکھیا کوریڈور ایک تاریخی اقدام ہوگا۔
جہاں تک روحانی تجربے کا تعلق ہے، کاشی وشو ناتھ دھام اور شری مہا کال مہا لوک انقلاب پذیر رہے ہیں۔ اتنی ہی اہم حقیقت یہ بھی ہے کہ سیاحت میں اضافہ ہوا ہے اور مقامی معیشت کو فروغ حاصل ہوا ہے۔“
وزارت دفاع
ٹوکیو میں ہند-جاپان 2+2 وزارتی مذاکرات کے بعد رکشا منتری جناب راج ناتھ سنگھ کا پریس بیان
’’وزیر ہیاشی، وزیر ہمدا، ڈاکٹر جے شنکر، پریس کے اراکین، خواتین و حضرات،
ابتدا میں، میں اپنے میزبان وزراء، ان کے وفود اور ان کے عملے کا بہترین بات چیت اور گرمجوشی سے مہمان نوازی کے لیے شکریہ ادا کرتا ہوں۔ میں اپنے دوطرفہ تعلقات کے تئیں ان کے عہد بندی کی دل کی گہرائیوں سے تعریف کرتا ہوں۔
آج اپنی بات چیت کے دوران، ہم نے باہمی دلچسپی کے دو طرفہ اور علاقائی مسائل کے وسیع میدان کا احاطہ کیا۔ ایشیا میں دو آگے بڑھتی ہوئیں جمہوریتوں کے طور پر، ہم ایک خصوصی اسٹریٹجک اور عالمی شراکت داری پر عمل پیرا ہیں۔ یہ سال ہندوستان اور جاپان دونوں کے لیے اہم ہے، کیونکہ ہم اپنے سفارتی تعلقات کے قیام کے 70 سال کا جشن منا رہے ہیں۔ یہ ہند-بحرالکاہل خطے میں امن اور خوشحالی کے لیے ایک اہم رشتہ ہے۔
آج کی بات چیت کے دوران، ہم نے فوج سے فوج کے تعاون اور دونوں فریقوں کے درمیان تبادلوں کی پیش رفت پر بات چیت کی ہے۔ ہم نے اپنی دو طرفہ مشقوں کے دائرہ کار اور پیچیدگیوں میں مزید اضافہ کرنے کی مشترکہ خواہش کا اظہار کیا۔ ہم نے تینوں افواج اور کوسٹ گارڈ کے درمیان عملے کی بات چیت اور اعلیٰ سطحی مذاکرات قائم کیے ہیں۔ مجھے خوشی ہے کہ اب ہم جاپانی سیلف ڈیفنس فورسز کے جوائنٹ اسٹاف اور ہندوستان کے انٹیگریٹڈ ڈیفنس اسٹاف کے درمیان اسٹاف بات چیت پر متفق ہوگئے ہیں۔ کثیرالجہتی مشق ملن میں پہلی بار جاپان کی شرکت اور اس سال مارچ میں سپلائی اور خدمات کی باہمی فراہمی کے معاہدے کو عملی شکل دینا ہماری افواج کے درمیان دفاعی تعاون کی پیشرفت میں سنگ میل ہیں۔ ہمیں یہ جان کر خوشی ہو رہی ہے کہ ہماری فضائی افواج افتتاحی فضائیہ فائٹر مشق کے جلد انعقاد کے لیے مل کر کام کر رہی ہیں۔
ہندوستان اور جاپان کے درمیان دفاعی ساز و سامان اور ٹیکنولوجیکل تعاون میں اضافہ ہمارے اہم ترجیحی شعبوں میں سے ایک ہے۔ آج کی ہماری میٹنگ میں، مجھے ابھرتے ہوئے اور اہم ٹیکنولوجیکل دائرہ کار میں تعاو کی تجویز پیش کرنے کا موقع ملا۔ میں نے جاپانی دفاعی کمپنیوں کو بھی دعوت دی ہے کہ وہ ہندوستانی دفاعی کوریڈورز میں سرمایہ کاری کے مواقع تلاش کریں۔
ہم نے سمندری دائرہ کار کےبارے میں بیداری سمیت سمندری تعاون میں اضافے کے طریقوں پر وسیع بات چیت کی۔ دونوں فریقوں میں اتفاق ہے کہ مضبوط ہند-جاپان تعلقات ایک آزاد، کھلے، قانون پر مبنی اور ممالک کی خودمختاری اور علاقائی یکجہتی پرمبنی شمولیت والے ہند-بحرالکاہل کے لیے بہت اہم ہیں۔ ہندوستان کی بحرالکاہل سمندری پہل  جاپان کے آزاد اور کھلے ہند بحرالکاہل  میں بہت سی باتیں مشترک ہیں۔ ہندوستان نے خطے میں سب کی سلامتی اور ترقی  کے اپنے شمولیت والے وژن کے مطابق علاقائی پارٹنرز کے ساتھ سمندری تعاون کو بھی فروغ دیا ہے۔
آسیان کے ساتھ ہندوستان کے تعلقات ہماری خارجہ پالیسی کے اہم سنگ بنیاد کے طور پر ابھرے ہیں۔ اے ڈی ایم ایم پلس کے ذریعے، ہندوستان اور جاپان دونوں آسیان اور دیگر پلس ممالک کے ساتھ مل کر کام کر رہے ہیں تاکہ سمندری سلامتی، ایچ اے ڈی آر، پیس کیپنگ آپریشنز وغیرہ سمیت تمام شعبوں میں تعاون کو مضبوط کیا جا سکے۔
آج ہمیں اہم علاقائی اور عالمی مسائل پر اپنے خیالات کا اظہار کرنے کا موقع ملا اور ہم نے بین الاقوامی قانون کے مطابق تنازعات کے پرامن حل کی ضرورت پر اتفاق کیا۔
میں ایک بار پھر وزیر ہیاشی اور وزیر ہمدا کا آج کی انتہائی نتیجہ خیز بات چیت کے لیے اور ہند-جاپان شراکت داری کو آگے بڑھانے کے واسطے اپنی عہد بندی کا اظہار کرنے کے لئے شکریہ ادا کرتا ہوں۔
شکریہ‘‘۔
۔۔۔۔۔۔۔۔۔۔۔
ش ح۔ا گ۔ن ا۔
U-10047
(Visitor Counter : 117
وزارت دفاع
سمندرمیں بیش قیمتی زندگیاں بچانے کے لئے انڈمان و نکوبار جزائر کے ماہی گیروں اور محکمہ جنگلات کو اعزازسے سرفراز کیاگیا
نئی دہلی ، 2؍دسمبر:
اہم جھلکیاں
سمندرمیں 10ہزارسے زیادہ زندگیاں بچائی گئیں
انڈین کوسٹ گارڈ کھوجی اور بچاؤ کاموں کے لئے نوڈل ایجنسی ہے ۔ اس کے پاس وقف شدہ سمندری بچاؤ اشتراک مراکز  اورسمندری بچاؤ ذیلی مراکز  ہیں ، جو تلاشی اور بچاؤ  مشنوں کے اشتراک کے لئے موصولہ بحرانی /خبردارکرنے والے پیغامات کا جواب دینے کے لئے 24گھنٹے کام کررہے ہیں ۔ اب تک انڈین کوسٹ گارڈ کے ، گارڈ س کے ذریعہ سمندرمیں دشواریوں میں پھنسے 10ہزار262لوگوں کی بیش قیمت زندگیاں بچائی گئی ہیں ۔
کوسٹ گارڈ ، پالیسی ساز امورپر تبادلہ خیال کرنے ، رہنما خطوط اور عملی منصوبہ تیارکرنے ، قومی تلاشی اور راحت وبچاؤ اسکیموں کے موثر تجزئیے کرنے اور مرچنٹ میرینرس ، سرکاری مالکانہ حقوق والے جہازوں، سمندری برادری اور ماہی گیروں کے ذریعہ ایس اے آرمیں تعاون کو تسلیم کرنے کے لئے ہرسال قومی سمندری تلاشی اور بچاؤبورڈ  کی میٹنگ منعقد کرتاہے ۔
اس سال این ایم ایس اے آربورڈ کی 19ویں میٹنگ 25نومبر ، 2021کو منعقد کی گئی تھی ، جس میں مرکز کے زیرانتظام انڈمان اورنکوبار جزائر کے نمائندوں کو سمندرمیں بیش قیمت جانیں بچانے میں قابل تعریف تعاون کے لئے نئی دہلی میں سالانہ ایس اے آراعزا ز سے سرفراز کیاگیاتھا۔ اعزاز پانے والوں میں کیمپ بیل خلیج کے ایک ماہی گیر جناب وی راجہ راؤشامل تھے ، جنھیں 24جون ، 2021کو مچھلی پکڑنے والی ڈوبتی ہوئی کشتی ، منی کنّا سے تین قیمتی زندگیاں بچانے کے لئے سال 2021کے لئے ‘ایس اے آرایوارڈفار فشرمین ’ سے سرفراز کیاگیاتھا، اور انڈمان ونکوبار محکمہ جنگلات کو انجن فیل ہونے کی وجہ سے مچھلی پکڑنے والی کشتی سے تین زندگیاں بچانے کے لئے ‘ایس اے آرایوارڈ فار اشوریونٹ ’سے سرفراز کیاگیا۔ یہ اعزاز سمندرمیں قیمتی زندگیاں بچانے کے لئے رضاکارانہ کوششوں کو پہچا ن دیتے ہیں اور مرکزکے زیرانتظام علاقے انڈمان ونکوبار کے کارکنان کے لئے دواعزاز ، ان جزائرمیں تلاشی اوربچاؤ کی مدد کے طورطریقوں کو تسلیم کرتے ہیں ۔
وزارت خزانہ
زرمبادلہ شرح نوٹیفکیشن نمبر- 2020/104- کسٹمز 
نئی دہلی،03 نومبر، 2020 : سینٹرل بورڈ آف انڈائریکٹ ٹیکسیز اور کسٹمز، کسٹمزایکٹ، 1962  کے سیکشن کے تحت تفویض اختیارات کا استعمال کرتے ہوئے ، مورخہ 15 اکتوبر ، 2020 کو سینٹرل بورڈ آف انڈائریکٹ ٹیکسیز اینڈ کسٹمز نمبر- 99/2020 – کسٹمز  میں درج ذیل ترمیم کی گئی ہے جو مورخہ 4 نومبر، 2020 سے نافذالعمل ہو گی۔
مذکورہ نوٹیفکیشن کے جدول – 1 میں، نمبر شمار 18 اور اس کے متعلق اندراج، اس کی جگہ لیں گے۔
جدول-1
|
|
غیر ملکی کرنسی کے ایک یونٹ کی زر مبادلہ شرح ہندوستانی روپے کے مساوی ہے۔
|
|
غیر ملکی/ بیرونی کرنسی
|
|
نمبر شمار
|
|

|
|

|
|

|
|

|
|

|
|
|
|
|
|
برآمداتی اشیاّْٰ کے لئے
|
|
کے لئے در آمداتی اشیا
|
|
|
|
|
|
8.55
|
|
9.10
|
|
ترکی لیرا
|
|
.18
|
||
||
||
||
|
وزیراعظم کا دفتر
وزیراعظم نے پیرالمپک کھیلوں میں شوٹنگ میں کانسے کا تمغہ جیتنے پر سنگھراج ادھانا کو مبارکباد دی
نئی دہلی، 31؍اگست:وزیراعظم ، جناب نریندرمودی نے ٹوکیومیں منعقد پیرالمپک کھیلوں میں شوٹنگ میں کانسے کا تمغہ جیتنے پر سنگھراج ادھانا کو مبارکباد دی ۔
اپنے ایک ٹویٹ میں وزیراعظم نے کہا :
‘‘سنگھراج ادھانا کے ذریعہ غیرمعمولی کارکردگی کا مظاہرہ ! ہندوستان کا یہ باصلاحیت شوٹرکانسے کاتمغہ جیت کر گھرلے آیا ۔ انھوں نے بلاشبہ سخت محنت کی ہے اور یہ غیرمعمولی کامیابی حاصل کی ہے ۔ میں انھیں مبارکباد دیتاہوں اور مستقبل کے لئے نیک خواہشات کا اظہارکرتا ہوں۔
بندرگاہوں، جہاز رانی اور آبی راستوں کی وزارت
بندرگاہوں، جہازرانی اور آبی راستوں کی وزارت کی ’سب کے لیے صحت‘ کی سمت میں کی گئی پہل قدمی
حکومت 107 کروڑ روپئے کی تخمینہ لاگت سے پی پی پی کی بنیاد پر نیو منگلور بندرگاہ پر 150 بستروں والا ملٹی اسپیشلٹی ہسپتال بنائے گی
یہ ملٹی اسپیشلٹی ہسپتال بندرگاہ کے ملازمین/سی آئی ایس ایف/سبکدوش اہلکاران اور ان پر منحصر افراد کو علاج کے لیے معیاری حفظانِ صحت خدمات فراہم کرے گا: جناب سربانند سونووال
بھارت میں، صحتی خدمات سے متعلق بنیادی ڈھانچے کو صحتی خدمات فراہم کرنے کی تجاویز اور بہبودی نظام کو سمجھنے کا ایک اہم اشارہ مانا گیا ہے۔ حال ہی میں، بندرگاہوں، جہازرانی اور آبی راستوں کے مرکزی وزیر جناب سربانند سونووال نے 107 کروڑ روپئے کی تخمینہ لاگت سے پی پی پی موڈ پر نیو منگلور پورٹ اتھارٹی  میں 150 بستروں والے ملٹی اسپیشلٹی ہسپتال کو ترقی دینے کی منظوری دے دی۔
جناب سربانند سونووال نے کہا، ’’یہ ہسپتال بندرگاہ کے ملازمین، سی آئی ایس ایف، سبکدوش اہلکاران اور ان پر منحصر افراد کے ساتھ ساتھ بندرگاہ کے آس پاس کے علاقے میں رہنے والے غیر این ایم پی اے مریضوں کو معیاری حفظانِ صحت خدمات فراہم کرے گا اور اس طرح یہ ہمارے معزز وزیر اعظم جناب نریندر مودی جی کی آخری میل پر کھڑے آخری شخص تک معیاری حفظانِ صحت خدمات بہم پہنچانے کا خواب پورا کرے گا۔‘‘
فی الحال، این ایم پی اے کے پاس 32 بستروں والا ایک ہسپتال ہے، جو اپنے مریضوں  کو او پی ڈی اور تشخیصی خدمات فراہم کرتا ہے۔ نیا 150 بستروں والا ملٹی اسپیشلٹی ہسپتال کئی طرح کی بیماریوں کے علاج کے ساتھ وسیع طبی خدمات فراہم کرے گا۔ یہ پروجیکٹ مریضوں کو ایک ہی چھت کے نیچے آئی پی ڈی سہولتیں، آئی سی یو، جدید تشخیصی سہولتیں ، ملٹی اسپیشلٹی خدمات  ایمرجنسی نگہداشت، ڈائیگنوسس، سرجری اور علاج جیسی تمام تر سہولتیں فراہم کرائے گا جو موجودہ پورٹ ہسپتال میں دستیاب نہیں ہیں۔
اس پروجیکٹ کے تحت، بندرگاہ اتھارٹی کے ذریعہ شناخت کی گئی 3 ایکڑ آراضی اس کام کے لیے رعایت یافتہ کو سونپ دی جائے گی۔ 1.3 ایکڑ آراضی پر موجودہ ہسپتال کو، چلانے کے لیے رعایت یافتہ کو سونپ دیا جائے گا، جسے نئے ملٹی اسپیشلٹی ہسپتال کے شروع ہونے کے بعد پورٹ اتھارٹی کو سونپ دیا جائے گا۔
یہ پروجیکٹ ان کے ملازمین کے علاج پر ہونے والے سالانہ طبی اخراجات کو معقول بنائے گا۔ یہ پنامبر، بےکیمپڈی، کولئی، سرتھکل، وغیرہ میں 5 کلو میٹر کے دائرے میں رہنے والی آس پاس کی آبادی کو صحتی خدمات فراہم کرے گا اور ماہرین، ڈاکٹروں، دواسازوں، نرسنگ اسٹاف اور دیگر نیم طبی اسٹاف، وغیرہ کو روزگار فراہم کرانے میں تعاون دے گا۔
بجلی کی وزارت
این ایچ پی سی کے ذریعے ، مالی برس 21-2020 کے لئے، حکومت ہند کو 249.44 کروڑ روپے کے حتمی ڈیوڈنڈ کی ادائیگی
حکومت ہند کی ایک اہم ہائیڈرو پاور کمپنی اور ’منی رتن‘ زمرہ -1کی صنعت نے حکومت ہند کو مالی برس 21-2020 کے لئے ، 21 اکتوبر 2021 کو حکومت ہند کو 249.44 کروڑ روپے کا حتمی ڈیوڈنڈ ادا کیا۔ این ایچ پی سی کے سی ایم ڈی جناب اے کے سنگھ بجلی اور جدید نیز قابل تجدید توانائی کے مرکزی وزیر جناب آر کے سنگھ کو 26 اکتوبر 2021 کو نئی دہلی میں ادائیگی کی اطلاعاتی ایڈوائز سپرد کی۔ اس موقع پر حکومت ہند میں سکریٹری  جناب آلوک کمار اور حکومت ہند میں ایڈیشنل سکریٹری  جناب ایس کے جی راہتے بھی موجود تھے۔ علاوہ ازیں مالی برس 21- 2020 کے لئے 890.85 کروڑ روپے کا عبوری ڈیوڈنڈ 5 مارچ 2021 کو ادا کیا گیا تھا، جس کے ساتھ ہی مالی برس 21-2020 کے لئے مجموعی ڈیوڈنڈ 1140.28 کروڑ روپے ہو گیا ہے۔
کمپنی کے بورڈ آف ڈائریکٹرس نے 10 جون 2021 کو منعقدہ اپنی میٹنگ میں 0.35 روپے فی اکیوٹی شیئر یعنی مالی برس 21-2020 کے لئے فیس ویلیو کا 3.50 فیصد کی شرح سے حتمی ڈیوڈنڈ کی سفارش کی تھی، جسے 29 ستمبر 2021 کو اے جی ایم میں منظوری دی گئی تھی۔ اس کے علاوہ 1.25 روپے فی اکیوٹی شیئر یعنی فیس ویلیو کا 12.50 فیصد کے حساب سے عبوری ڈیوڈنڈ کی ادائیگی 5 مارچ 2021 کو کی گئی تھی۔ اس طرح 1.60 روپے فی شیئر کا مجموعی ڈیوڈنڈ مالی برس 21-2020 کے لئے ادا کردیا گیا ہے۔ این ایچ پی سی کے پاس آج 7 لاکھ شیئر ہولڈرز  ہیں اور مالی برس 21-2020 کے لئے مجموعی ڈیوڈنڈ کی ادائیگی کردی گئی ہے جو عبوری ڈیوڈنڈ سمیت مجموعی طور پر 1607.21 کروڑ روپے ہے، جب کہ یہ مالی برس 20-2019 کے لئے 1506.76 کروڑ روپے تھی۔
سی پی ایس ایز کی سرمایہ جاتی تشکیل نو سے متعلق سرمایہ کاری اور سرکاری اثاثوں کے انتظامیہ کے محکمہ  کے رہنما خطوط مورخہ 27 مئی 2016 کے ضابطوں کے تحت ہر ایک سی پی ایس یو کو پی اے ٹی کا 30 فیصد کی شرح یا مجمو عی مالیت کا 5 فیصد ، جو کوئی بھی زیادہ ہو، کے حساب سے کم سے کم سالانہ ڈیوڈنڈ ادا کرنے کی ضرورت ہے۔ان رہنما خطوط کے مطابق این ایچ پی سی نے مجموعی طور پر 1607.21 کروڑ روپے کا مجموعی ڈیوڈنڈ ادا کیا ہے جو کہ مالی برس 21-2020 کے لئے کمپنی کی مجموعی مالیت کا 5.08 فیصد اور پی اے ٹی کا 49.71 فیصد ہے۔
این ایچ پی سی نے مالی برس 21-2020 میں 3233.37 کا مجموعی منافع کمایا ، جو پچھلے سال اسی مدت میں 3007.17 کروڑ روپے تھا۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-12214
(Visitor Counter : 118
بجلی کی وزارت
این ٹی پی سی اور او آئی ایل قابل تجدید توانائی اور کاربن کے اخراج کو کم کرنےمیں تعاون کےلئے ہاتھ ملایا
بھارت کی سب سے بڑی مربوط پاور یوٹیلیٹی کارپوریشن اور ملک کی دوسری سب سے بڑی قومی تیل اور گیس کمپنی نے قابل تجدید توانائی کے شعبے میں مل کر کام کرنے کے لیے ہاتھ ملایا ہے۔ جی ہاں،این ٹی پی سی لمیٹڈ اور آئل انڈیا لمیٹڈ نے 31 اگست 2023 کو ایک مفاہمت کی یادداشت پر دستخط کیے ہیں، تاکہ قابل تجدید توانائی، گرین ہائیڈروجن اور اس کے مشتقات، اور جیوتھرمل توانائی کے استعمال کے ذریعےکاربن کے اخراج کو کم کرنے کے اقدامات کے شعبوں میں تعاون کو تلاش کیا جا سکے۔ ایم او یو کاربن کے اخراج کو کم کرنے کےلئے آنے والی ٹیکنالوجیز جیسے کاربن سیکوسٹریشن کے بارے میں علم اور تجربے کے اشتراک میں بھی سہولت فراہم کرے گا۔
مفاہمت نامے کے ذریعے، دونوں مہا رتن کمپنیاں قابل تجدید توانائی کے شعبے میں اپنے قدموں کے نشان کو بڑھانے اور سال 2070 تک ملک کے نیٹ زیرو کو حاصل کرنے کے ہدف کو حاصل کرنے کے لیے پائیدار حل تلاش کرنے کا ارادہ رکھتی ہیں۔
ایم او یو پر نئی دہلی میں، سی ایم ڈی، این ٹی پی سی جناب گردیپ اور او آئی ایل، سی ایم ڈی ڈاکٹر رنجیت رتھ؛ اور ان کے فنکشنل ڈائریکٹرز سنگھ کی موجودگی میں دستخط کیے گئے۔
این ٹی پی سی پاور سیکٹر ویلیو چین میں موجود ہے، جس کی کل نصب صلاحیت 73,024 میگاواٹ ہے۔ آئل انڈیا لمیٹڈ ایک سرکاری تیل کمپنی ہے جو خام تیل اور قدرتی گیس کی تلاش، ترقی اور پیداوار کے کاروبار میں مصروف ہے۔
این ٹی پی سی سال 2032 تک 60 گیگا واٹ قابل تجدید توانائی کی صلاحیت حاصل کرنے کے لیے پرعزم ہے۔ اس کا مقصد گرین ہائیڈروجن ٹیکنالوجی اور انرجی اسٹوریج ڈومین میں ایک اہم کھلاڑی بننا ہے۔ کمپنی ڈیکاربونائزیشن کے لیے کئی اقدامات کر رہی ہے جیسے ہائیڈروجن بلینڈنگ، کاربن کیپچر اور فیول سیل، بسیں وغیرہ۔
متعلقہ پڑھیں:
کوئلے کی وزارت
مرکزی وزیر پرلہاد جوشی نے کمرشل اور کیپٹیو مائنز سے کوئلے کی پیداوار کا جائزہ لیا
مالی سال 24-2023 میں 162 ملین ٹن پیداوار حاصل کرنے کی ہدایت دیں
کوئلہ، کانکنی اور پارلیمانی امور کے مرکزی وزیر جناب پرلہاد جوشی نے آج وزارت کوئلہ کے سینئر افسران کے ساتھ ایک میٹنگ میں تجارتی اور کیپٹیو کانوں کی کوئلے کی پیداوار کی کارکردگی کا جائزہ لیا۔ ایک ٹویٹ میں وزیر موصوف نے کہا کہ کیپٹیو اور تجارتی کوئلے کی کانوں سے پیداوار میں گزشتہ برسوں میں تیزی سے اضافہ ہوا ہے۔ پچھلے چھ سالوں کے دوران 216 فیصد کی شرح نمو درج کی گئی۔ آج کی میٹنگ میں جناب جوشی نے اس مالی سال میں تجارتی اور کیپٹیو کانوں سے کوئلے کی پیداوار میں 39 فیصد اضافہ کرنے کے طریقوں پر غور کیا۔وزیر موصوف نے انڈر گراؤنڈ کول مائن کی پیداوار کاجائزہ بھی لیا اور 100 ملین ٹن کوئلے کی پیداوار کا مقصد حاصل کرنے کے لیے انڈر گراؤنڈ کول مائن مشن پلان پر زور دیا۔
جون 2020 میں، وزیر اعظم جناب نریندر مودی نے سی ایم  ایکٹ 2015/ ایم ایم ڈی آر ایکٹ 1957 کے تحت پہلی بار تجارتی کوئلے کی کانوں کی نیلامی شروع کی۔ اب تک تجارتی کوئلے کی کانوں کی نیلامیوں کے چھے حصے مکمل کئے گئے اور 218.9 ملین ٹن سالانہ  کی مجموعی سالانہ پیداواری صلاحیت والی مجموعی طور پر 86 کوئلے کی کانوں کی کامیابی سے نیلامی کی گئی۔ مجموعی طور پر 98 کانوں کی پیش کش کرنے والی کمرشیل کوئلے کی کانوں کی نیلامیوں کی 7ویں قسط پر کام چل رہا ہے۔
تجارتی کوئلے کی کانوں کی نیلامی شروع ہونے سے پہلے، کوئلے کی کانوں کے آپریشنل ہونے کی اوسط مدت تقریباً پانچ سال تھی۔ تاہم، تجارتی نیلامی کے بعد کوئلے کی کانوں کے آپریشنل ہونے کی اوسط مدت کافی حد تک کم ہو گئی ہے اور اس کا نتیجہ پہلے ہی تجارتی کانوں کی پیداوار کے تعاون میں دیکھا جارہا ہے۔ پہلی کمرشل کوئلے کی کان نے مختص کئےجانے سے ایک سال کے اندر پروڈکشن شروع کیا۔ مالی سال 22-2021 میں تجارتی کوئلے کی کانوں سے کوئلے کی پیداوار 1.15 ملین ٹن  اور مالی سال23-2022 میں 7.12 ایم ٹی تھی، جن میں چار کمرشل کول بلاک یعنی سلیکاری ، گاریپالما IV/1، گاریپالما IV/7 اور گوٹیٹوریامائنز شامل ہیں ۔ توقع ہے کہ مالی سال 24-2023 میں چھ مزید کمرشیل طریقے سے نیلام کی گئیں کوئلے کی کانوں کو آپریشنل بنا دیا جائے گا جن سے 12.2 ملین ٹن  کوئلے کی پیداوار کی توقع ہے۔
۔۔۔۔۔۔۔۔۔۔۔
ش ح۔ا گ۔ن ا۔
U- 6822
(Visitor Counter : 40
صحت اور خاندانی بہبود کی وزارت
کوویڈ-19 اپ ڈیٹ
ملک بھر میں ویکسی نیشن مہم کے تحت اب تک ویکسین کی مجموعی طور پر 220.28 کروڑ  خوراکیں دی گئی ہیں۔
گزشتہ 24 گھنٹوں میں 3,84,206 خوراکیں دی گئیں۔
ہندوستان میں سرگرم واقعات کی تعداد سرِ دست 1,960 ہے۔
سرگرم واقعات 0.01 فی صد ہیں
بحالی کی شرح سرِ دست 98.81 فیصد ہے
گزشتہ 24 گھنٹوں میں 117 بحالیوں نے مجموعی بحالی کو 4,41,49,228 تک بڑھا کر دیا۔
گزشتہ 24 گھنٹوں میں 140 نئے مندرج واقعات سامنے آئے ہیں۔
یومیہ مُثبت شرح 
ہفتہ وار مثبت شرح 
اب تک مجموعی طور پر 91.43 کروڑ ٹیسٹ کئے گئے؛ گزشتہ 24 گھنٹوں میں 1,34,735 ٹیسٹ کیے گئے۔
وزارت خزانہ
نیلامی برائے فروخت   ’7.17فیصد جی ایس 2030‘، ’7.41 فیصد جی ایس 2030‘،  ’7.40 فیصد جی ایس 2062‘
حکومت ہند  نے یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 7,000 کروڑ روپے  کی مطلع کردہ رقم کے لیے ’’7.17 فیصد سرکاری تمسکات2030‘‘، یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 12,000 کروڑ روپے  کی مطلع کردہ رقم کے لیے ’’7.41فیصد سرکاری تمسکات 2036‘‘ اور متعدد قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 12000کروڑ روپئے  کی مطلع کردہ رقم کے لیے ’’7.40 فیصد سرکاری تمسکات 2062‘‘کی فروخت  کا اعلان کیا ہے۔ جی او آئی کے پاس مذکورہ بالا ہر سیکورٹی کے مقابلے میں 2000 کروڑ روپئے تک اضافی سبسکرپشن برقرار رکھنے کا اختیار ہوگا۔ یہ نیلامی ریزرو بینک آف انڈیا، ممبئی آفس، فورٹ، ممبئی 28اپریل، 2023  کو منعقد کرے گا۔
تمسکات کی فروخت کی مطلع کردہ رقم کا 5 فیصد تک سرکاری تمسکات کی نیلامی میں غیر مسابقتی بولی کی سہولت کی اسکیم کے مطابق اہل افراد اور اداروں کو الاٹ کیا جائے گا۔
نیلامی کے لیے مسابقتی اور غیر مسابقتی دونوں بولیاں 28 اپریل، 2023 کو ریزرو بینک آف انڈیا کور بینکنگ سولوشن  سسٹم پر الیکٹرانک فارمیٹ میں جمع کرائی جائیں۔ غیر مسابقتی بولیاں صبح ساڑھے دس بجے سے گیارہ بجے کے درمیان جمع کرائی جائیں اور مسابقتی بولیاں صبح ساڑھے دس بجے سے ساڑھے گیارہ بجے کے درمیان جمع کرائی جائیں۔
نیلامی کے نتائج کا اعلان 28 اپریل، 2023  کو کیا جائے گا اور کامیاب بولی دہندگان کے ذریعے ادائیگی 02 مئی ، 2023  کو ہوگی۔
ضمانتیں ریزرو بینک آف انڈیا کے ذریعے جاری کردہ ’مرکزی حکومت کے تمسکات میں حسب اجرا لین دین کے بارے میں رہنما خطوط‘ مجریہ آر بی آئی/19-2018/25 مؤرخہ 24 جولائی 2018 ، جس کی وقتاً فوقتاً ترمیم کی جاتی ہے، کے مطابق ’’حسب اجرا‘‘ ٹریڈنگ کی اہل ہوں گی۔
وزارت دفاع
کیمپ بیل کی خلیج کا سی این ایس دورہ
نئی دہلی،13نومبر ،2020 / بحریہ کے سربراہ ایڈمیرل کرم بیر سنگھ ، پی وی ایس ایم، اے وی ایس ایم، اے ڈی سی، نے 13 نومبر ، 20 20 کو آئی این ایس باز کا دورہ کیا جو گریٹ نکوبار جزیرے پر کیمپ بیل کی خلیج پر بھارتی بحریہ کے ٹھکانے پر لنگر انداز ہے۔ اس دورے کا مقصد دیوالی کے موقعے پر بحریہ کے عملے کے ساتھ یگانگت کا اظہار کرنا تھا۔
سی این ایس کا استقبال لیفٹیننٹ جنرل منوج پانڈے، اے وی ایس ایم، وی ایس ایم ، کمانڈر اِن چیف انڈ مان اور نکوبار کمانڈ  نے کیا۔ انہیں حفاظت کے موجودہ منظر نامے میں تیاریوں سمیت کام کاج کی تیاریوں اور کمان کے بنیادی ڈھانچے کے پہلوؤں سے واقف کرایا گیا۔
آئی این ایس باز نے عملے سے بات چیت کرتے ہوئے سی این ایس میں دفاعی اعتبار سے اہم ٹھکانے پر کام کاج ہمہ وقت جاری رکھنے میں اُس کے تعاون کا اعتراف کیا۔ اس موقعے پر بھارتی فوج ، بھارتی فضائیہ ، ساحلی گارڈ ، ڈی ایس سی اور جی آر ای ایف نیز ڈیفینس سولینز موجود تھے۔
زمینی کے دفاع کے اعتبار سے وقوع پذیر فضائی ٹھکانا آئی این ایس باز ، آئی او آر سے گزرنے والے اہم بین الاقوامی سمندری راستوں کی رکھوالی کرتا ہے۔
آئی این ایس باز سول حکام کو مدد فراہم کرتا ہے، جس میں جانی نقصان کی صورت میں لوگوں کو باہر نکالنا ، انسانی ہمدردی کے طور پر امداد ، قدرتی آفات کی صورت میں راحت ، تلاش اور بچاؤ کا کام بھی شامل ہے ۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔11۔13
U –7233
(Visitor Counter : 85
خواتین اور بچوں کی ترقیات کی وزارت
عوامی تعاون اور بچوں کی ترقی کے قومی انسٹی ٹیوٹ  نے گواہاٹی کے این آئی پی سی سی ڈی علاقائی مرکز میں ون اسٹاپ سینٹرز اور شیلٹر ہومس/خواتین ہیلپ لائن کے عہدیداروں کے لئے ’پریشان حال خواتین کی کونسلنگ اور نفسیاتی سماجی دیکھ بھال‘ پر تربیتی پروگرام کا اہتمام کیا
نیشنل انسٹی ٹیوٹ آف پبلک کوآپریشن اینڈ چائلڈ ڈیولپمنٹ  نے 4 سے 6 جولائی 2023 کو ون اسٹاپ سینٹرز اور شیلٹر ہومز/خواتین کی ہیلپ لائن کے کام کرنے والوں کے لیے 'پریشانی کا شکار خواتین کی نفسیاتی سماجی دیکھ بھال اور مشاورت' پر ایک تربیتی پروگرام کا انعقاد کیا۔ یہ تربیتی پروگرام گواہاٹی کے این آئی پی سی سی ڈی علاقائی مرکز میں کیا گیا۔
ون۔ا سٹاپ سینٹرز کا مقصد کام کی جگہوں، کمیونٹی کے اندر ، پرائیویٹ اور عام مقامات پر تشدد سے متاثرہ خواتین کی مدد کرنا ہے ۔ ملک بھر میں ون اسٹاپ سینٹرز، مصیبت میں گھری خواتین کو پولیس، طبی اور قانونی مشاورت سمیت مربوط خدمات فراہم کر رہے ہیں۔
آئی ایف ایس سی اتھارٹی
آئی ایف ایس سی اے- جی این ایل یو سرٹیفیکیشن کورس کا آغاز
انٹرنیشنل فنانشل سروسز سینٹرز اتھارٹی  کے چیئر پرسن جناب انجتی سری نواس نے آج فائنانشل مارکیٹ کے قوانین سے متعلق سرٹیفکیشن کورس کا آغاز کیا۔ اس میں میں ان کے قابل اطلاق ہونے پر خصوصی زور دیا گیا ہے۔ یہ سرٹیفکیٹ کورس آئی ایف ایس سی اے کے زیراہتمام گجرات نیشنل لاء یونیورسٹی  کے ذریعے کرایا جا رہا ہے۔
کورس کا آغاز کرتے ہوئے ٓئی ایف ایس سی اے کے چیئر پرسن نے عالمی اور گھریلو مالیاتی شعبے کے تناظر میں آئی ایف ایس سی کی اہمیت کا ایک خوبصورت منظر پیش کیا۔ اپنی تقریر میں انہوں نے موسمیاتی تبدیلی کے پس منظر میں گرین فنانس کی اہمیت اور پائیدار ترقی کے اہداف کے حصول میں اس کے کردار جیسے اہم موضوعات پر روشنی ڈالی۔ انہوں نے مزید زور دیتے ہوئے کہاکہ آئی ایف سی کے پاس عالمی پونجی کو راغب کرنے کی صلاحیت ہے جو پائیدار ترقی کے اہداف کو حاصل کرنے کے لیے ہندوستان کی اقتصادی ترقی کے لیے ضروری ہے اور اس کے حصول میں تمام شراکت دار کی تعاون کی بھی ضرورت ہے۔جس کے لئے انہوں نے اس خواہش کا اظہار کیا ۔ انہوں نے یہ بھی کہا کہ آئی ایف ایس سی اے ایکٹ صحیح سمت میں ایک قدم ہے جس سے ہندوستان کی ترقی کو بہت زیادہ جہت دی جاسکتی ہے۔
تقریر میں آئی ایف ایس سی اے ایکٹ 2019 کے تحت غیر معمولی اختیارات کا بھی احاطہ کیا گیا جو کہ پارلیمنٹ کی طرف سے متحدہ ریگولیٹر آئی ایف ایس سی اے کو سرمایہ کاروں کے لیے ایک اہم مقام بنانے اور اسے حقیقی معنوں میں عالمی مالیاتی مرکز کے طور پر ترقی دینے کے لیے دی گئی اہمیت کی نشاندہی کرتی ہے۔ انہوں نے ہندوستان میں آئی ایف ایس سیز کی تخلیق پر بھی روشنی ڈالی اور کس طرح آئی ایف ایس سی اے نے گزشتہ ایک سال میں مالیاتی اداروں، مالیاتی مصنوعات اور مالیاتی خدمات کو تیار کرنے کی کوشش کی ہے۔
انہوں نے واضح طور پر اس بات پر زور دیا کہ آئی ایف ایس سیز کی کامیابی صرف ریگولیٹر کے کردار پر انحصار نہیں کرے گی، بلکہ اسے آئی ایف ایس سیز کی زیادہ تشہیر اور فروغ میں شراکت داروں کے ذریعہ بھی مکمل کرنا چاہیے، جو کہ مختلف شراکت داروں کو معلومات فراہم کرکے بھی حاصل کیا جائے گا۔ اپنے اختتامی کلمات میں انہوں نے مثال دی کہ آئی ایف ایس سی اے کے زیراہتمام جی این ایل یو کی طرف سے اس کورس کے ذریعے تعلیمی رسائی اس سمت میں ایک اہم قدم ہے۔